कतिपय स्थानका बलात्कार तथा हिँसाका घटनाहरु बाहिर आउँदैनन् । समाज अनि परिवारबाटै यसप्रकारका घटना ढाकछोप पारिन्छ । सञ्चारमाध्यमको पहुँच पुगेका स्थानमा यस प्रकारका घटनाहरु सार्वजनिक हुने गरेका छन् । गरिब र सोझा साझा जनताको घरमा घटेका कयौँ घटना त्यहि समाप्त हुन्छन् । त्यसप्रति राज्यले कुनै चासो देखाउँदैन । जो व्यक्ति दोषी छ । उ यहि समाजमा खुलेआम हाँसेर हिड्छ । अप्रत्यक्ष रुपमा उसले प्रशासनलाई चुनौति दिइ रहेको हुन्छ । उसलाई कसैले समात्न सक्दैन, किनकि ऊ पहुँचवाला हुन्छ । यहाँ जसकोे पहुँच छ, त्यसले जे गर्दा पनि हुन्छ भन्ने एक खालको मनोवृत्ति जनमानसमा परिसकेको छ । किनकि, पछिल्ला केही समय यता घटनामा दोषी अझैँ पहिचान भएको छैन ।
